google/wiki40b huggingface dataset:
Nobelprisen i fysiologi eller medisin

Medalje og diplom

Prisen består av en medalje, et diplom og en pengesum. Medaljen er i gull (inntil 1979 i 23 karat, deretter i 18 karat) og er 66 mm i diameter. På adversen bærer medaljen Alfred Nobels venstrevendte portrett. Til venstre står innskriften «ALFR • / NOBEL» over to linjer og til høyre over seks linjer innskriften «NAT• / MDCCC / XXXIII / OB • / MDCCC / XCVI» (Nobels fødselsår 1833 og dødsår 1896). Reversen bærer et motiv der en sittende kvinnefigur støtter en yngre kvinne med den ene armen og med den andre holder et kar som fylles med vann som springer ut fra en klippe. Den sittende kvinnen symboliserer medisin og har en laurbærkvist ved føttene. Den yngre kvinnen har en krukke og en slange, symboler for medisin, ved sin side. Det hele er omgitt av omskriften «INVENTAS • VITAM • IUVAT  EXCOLUISSE • PER • ARTES» i øvre bue og «REG • UNIVERSITAS • MED • CHIR • CAROL •» i nedre bue. Innskriften i øvre bue er et sitat fra Vergils verk Æneiden: «inventas vitam juvat excoluisse per artes», som betyr «og de som forbedret livet på jorden med sine nyvunnede ferdigheter»." Innskriften i nedre bue står for Karolinska Institutet, som opprinnelig het Kongl. Carolinska medico-chirurgiska institutet og som plukker ut prisvinneren. Medaljen er utformet av Erik Lindberg i 1902. 
Medaljen for prisene i fysikk og kjemi er identiske, mens medaljene for medisin og litteratur har identisk advers, mens ulik revers. Medaljen for fredsprisen har en helt egen utforming av både advers og revers.
Det eksisterer eksemplar av medaljen i sølv og forgylt sølv, blant annet i museer og samlinger. For prisvinnernes familiemedlemmer lages det inntil fem medaljer i forgylt bronse. Medaljene er laget ved det svenske Myntverket.
Diplomet for prisvinnerne i medisin består av to deler, en side med prisens og prisvinnerens detaljer påskrevet og en side som avbilder medaljens advers sammen med et sitat fra Nobels testament: «Åt dem som har gjort mänskligheten den största nytta.» Inntil 1965 hadde diplomet et kunstverk i stedet for medaljebilde og sitat, slik diplomene for de andre Nobelprisene fortsatt har.
Middelhavslekene 1967

Middelhavslekene 1967. De femte middelhavslekene ble arrangert i Tunis i Tunisia i perioden 8. til 17. september 1967. Det var 1249 utøvere hvorav 38 kvinner fra tolv nasjoner som deltok i fjorten sporter. Det var første gangen som kvinner deltok i middelhavslekene. Italia ble beste nasjon med trettifem gullmedaljer foran Jugoslavia med femten.
Fredrik August III av Sachsen

Liv og virke

Fredrik August var sønn av Georg av Sachsen og hans kone prinsesse prinsesse Maria Anna av Portugal.
Han var en eldre bror av prinsesse Maria Josepha av Sachsen. Hans fettere og kusiner på morssiden omfattet blant annet Karl I av Portugal, Afonso Henriques av Portugal, Wilhelm von Hohenzollern og Ferdinand I av Romania.
Fredrik August tjenestegjorde i den kongelige saksiske hær før han ble konge, og ble senere forfremmet til Generalfeltmarskalk. Han abdiserte som konge den 13. november 1918, etter at det tyske rike tapte under første verdenskrig. Han døde i Sibyllenort i Nedre Schlesien og ble gravlagt i Dresden.
Psilocnemis

Utseende

En middelsstor, avlang, svart gullbasse med korte, kraftige bein. Pronotum er tydelig smalere enn dekkvingene og nærmest sirkelrundt sett ovenfra. Oversiden er ganske kraftig punktert.

Utbredelse

Arten er utbredt i det sørøstlige USA.
Terrorangrepet i Helmand 26. mars 2008

Bakgrunn

Helmand er et område i Afghanistan der Taliban den senere tiden har slåss hardt mot de allierte styrkene som er i området. Gruppen hadde økt antallet med selvmordsangrep og veibomber de siste månedene i 2007 og 2008 i forsøk på å presse utenlandske NATO-styrker ut av landet.

Angrepet

Bomben var plassert i et forlatt kjøretøy, ifølge afghansk politi.

Skader

8 mennesker ble drept i angrepet, 17 ble såret, fem av disse var barn.

Ansvar

Skylden for angrepet ble lagt på Taliban. Politisjefen i Helmand, Mohammad Hussein Andiwal anklaget Taliban for å angripe sivile for «å skape frykt hos folket».
Cyclocephala spilopyga

Utseende

En middelsstor ( millimeter), avlang, blank, gulbrun hornbille med små svarte flekker på dekkvingene. Hodet er svart i den bakre delen, hver dekkvinge har gjerne fire ovale, svarte flekker, to i den fremre og to i den bakre halvdelen. Arten har ikke horn på hodet eller groper på pronotum, kjønnene er forholdsvis like men hannen er litt smalere enn hunnen og har forstørrede forføtter.
Oversiden er middels fint punktert.

Levevis

Larvene er kjent bare for et fåtall av artene, disse lever i jorda og eter på gressrøtter. Denne arten kan gjøre moderat skade på plener og lignende. De voksne besøker gjerne blomster.

Utbredelse

Arten er utbredt fra Colombia i nord til Bolivia i sør.
Mine låter på min måte

Mine låter på min måte er et musikkalbum med Benny Borg, utgitt i 1974.
En studie i rødt

Handling

Romanen er delt i to halvdeler. I den første delen møter vi Watson i det han kommer hjem etter å ha tjenestegjort som lege i Afghanistan. Gjennom en felles venn møtes Holmes og Watson, og de blir etterhvert enige om å dele bosted.
Ikke lenge etter at de har flyttet inn, får Holmes et brev fra Scotland Yard-agenten Tobias Gregson. Det er skjedd et mord ved Brixton Road. En mann ved navn Enoch J. Drebber er funnet myrdet. Over han er ordet «RACHE» skrevet i blod på veggen ved siden av kroppen hans.
Hvem og hvorfor han er drept blir Holmes' og Watsons første sak å løse sammen.
Oppfølger: De fires tegn
George F. Dales

Utdanning

Dales ble født i Akron i Ohio. Han fikk sin bachelorgrad i klassiske studier i 1953 fra Universitetet i Akron. I 1960 tok han sin Ph.D. ved Universitetet i Pennsylvania, hvor han studerte historie, kunst, arkeologi fra oldtidens Midtøsten, og kileskrift innenfor språk som sumerisk, akkadisk og hurrittisk. Tittelen på hans Ph.D.-avhandling var Mesopotamian and Related Female Figurines: Their Chronology, Diffusion and Cultural Functions («Mesopotamiske og beslektede kvinnelige statuetter: deres kronologi, spredning og kulturelle funksjoner»).

Karriere

Dales tjenestegjorde i marineinfanteri i Kina fra 1945 til 1948. Han begynte med arkeologiske utravninger i sumeriske Nippur (i dagens Irak) i 1957, og kom til å benytte 30 sesonger med arkeologisk feltarbeid. Senere gjorde han et antall utgravninger på steder for induskulturen i Pakistan og India. I 1959 gjorde han arkeologisk undersøkelser i regionen Bandar Abbas i det sørlige Iran. Året etter fikk han gjennomført en undersøkelse langs kysten, sammen med sin hustru Barabara, T. Cuyler Young, Jr og M.R. Mughal, som viste arkeologiske spor av handelsrutene langs kysten av Makran i dagens Pakistan. I  1964-65 gjorde han utgravninger i oldtidsbyen Mohenjo-Daro, et arkeologisk sted som er lokalisert i den pakistanske regionen Sind. Mellom 1973 og 1979 gjorde han utgravninger av induskulturen ved Balakot i den pakistanske provinsen Khyber Pakhtunkhwa.
I perioden 1961-63 var han foreleser ved Universitetet i Toronto i Canada. Deretter dro han tilbake å ble assistent ved Universitetet i Pennsylvania i tiden 1963-66, deretter kurator for sørasiaseksjonen ved universitetsmuseet med samtidige utnevnelser som førsteamanuensis i avdelingen for sørasiatiske regionale studier.

Ved Universitet i California, Berkeley

I 1972 ble Dales medlem av lærerstaben ved Universitet i California, Berkeley som et medlem av avdelingen for studier av Det nære østen. Et år senere ble denne utnevnelsen delt mellom en halv stilling i denne avdelingen og samtidig til en halvtidsstilling i avdelingen for sør- og sørøstasiatiske studier. Det sistnevnte gjorde det mulig for ham å tilby kurs i både oldtidens Nære østen og oldtidens sørasiatiske arkeologi og historie. Fra april 1979 fram til desember 1980 var han leder for sør- og sørøstasiatiske studier, og tilsvarende for perioden 1980-82.

Harappa

I 1986 ble han en av lederne av det arkeologiske forskningsprosjektet i Harappa i Punjab i nordøstlige Pakistan.
Dales i Berkeley i 1992.

Arbeid

I løpet av sin karriere publiserte Dales mer enn 80 artikler og monografier. Hans arbeid omfattet Excavations at Mohenjo-Daro, Pakistan: The Pottery (1986), sammen med hans student Jonathan Mark Kenoyer. Dette verket ble utgitt av Universitet i Pennsylvania. Den endelige redegjørelsen av hans undersøkelse av Makrankysten i 1960, skrevet som en illustrert dagbok, var det siste manuskriptet han fullførte før sin død. Verket ble utgitt av Universitet i California, Berkeley, i 1992, kalt Explorations on the Makran coast, Pakistan: A search for paradise.
Joséphine de Beauharnais

Ekteskapet med de Beauharnais

Joséphine de Beauharnais' søster Catherine-Désirée var forlovet med den franske offiseren Alexandre de Beauharnais. Søsteren døde i oktober 1777 og det ble bestemt at Joséphine skulle gifte seg med han i stedet.
I oktober 1779 flyttet Joséphine med sin far tilbake til Frankrike. Bryllupet med Alexandre de Beauharnais sto den 13. desember 1779 i Noisy-le-Grand. Ekteparet fikk to barn: sønnen Eugène de Beauharnais (1781–1824), og datteren Hortense de Beauharnais (1783–1837).

Den franske revolusjonen

Under den franske revolusjon ble Alexandre de Beauharnais arrestert og fengslet. Ettersom myndighetene anså at Joséphine sto de kontrarevolusjonære finansielle kretsene for nær, ble hun også beordret arrestert. Arrestordre ble utstedt den 21. april 1794 og hun ble holdt innesperret i Carmesfengselet til 28. juli  1794). Hun ble løslatt takket være rettssaken mot Robespierre. 
Hennes ektemann ble dømt til døden og henrettet 23. juli 1794 sammen med sin bror Augustin på   Place de la Révolution (i dag: Place de la Concorde) i Paris.
Etter at Joséphine ble løslatt forsøkte hun å rehabilitere sin avdøde ektemanns rykte. Hun hadde også økonomiske vanskeligheter. I juni 1795 kunne hun takket være en ny lov arve Alexandres gods.

Napoléon Bonaparte

Som enke ble Joséphine de Beauharnais elskerinnen til en rekke ledende menn inntil hun møtte den seks år yngre general Napoléon Bonaparte. De giftet seg den 9. mars 1796. 
Joséphine  ble kronet til keiserinne i Notre-Dame-katedralen den 2. desember 1804.
Da det syntes klart at hun ikke kunne gi Napoleon noen barn, gikk hun med på å skille seg fra ham slik at keiseren kunne gifte seg med en annen som kunne gi ham en tronarving. Skilsmissen fant sted 10. januar 1810. 
Etter skilsmissen bodde Joséphine i Château de Malmaison nær Paris. Da hun døde i 1814 ble hun begravet ikke langt derfra, i kirken St. Pierre et St. Paul i Rueil.

Etterkommere

Blant hennes barnebarn var den svensk-norske dronningen Josefine som var gift med Oscar I av Sverige og Norge.
Nils Juel

Liv

Han nedstammet fra kammerråd Andreas Juel (1722–1777), som hadde kjøpt Halsnøy kloster i 1758. Foreldrene var premierløytnant Andreas Juel og Anne Engelhart Smith.
Som ung mann fikk han jordbruksutdannelse ved akademiet i Hohenheim i Württemberg og overtok familieeiendommen Halsnøy kloster i 1868. Samme år åpnet han en folkehøyskole der sammen med Wollert Konow (SB). Han utviklet gården til et mønsterbruk.
Politisk tilhørte Juel den radikale fløyen av Venstre. Han ble valgt som representant for Søndre Bergenhus amt til Stortinget i 1873 og ble senere gjenvalgt helt til 1888, da han falt ut. I 1879 var han en av de såkalte «30 tyrannene», en forening av bonderepresentanter omkring Søren Jaabæk. I 1886 gikk han sammen med Jaabæk om å foreslå alminnelig stemmerett, og i 1888 ble han den første som foreslo en statlig folketrygd.
Alt fra 20-årsalderen var Juel en ivrig målmann.
Frauke Petry

Bakgrunn

Frauke Petrys mor var kjemiker og arbeidet ved et kombinat, mens hennes far ingeniør. Hun vokste opp og bodde frem til 1989 i Schwarzheide i Niederlausitz. Hennes far hadde allerede før murens fall slått seg ned i Vest-Tyskland. Han unnlot å vende tilbake til Øst-Tyskland etter et besøk i vest. Da det ble mulig, flyttet også moren og Frauke til Bergkamen i Westfalen.
Petry ble døpt evangelisk-luthersk. Hun var inntil 2016 gift med den lutherske prest Sven Petry, som hun har fire barn med.
I 2004 ble Petry promovert til doktor i kjemi.> Etter dette var hun vitenskapelig medarbeider ved Institut für Pharmakologie und Toxikologie og postdoktor ved Institut für Humangenetik. I denne perioden offentliggjorde hun også artikler i blant annet Biochemical and Biophysical Research Communications, Biochemical Journal, Cancer Research og Chemistry – A European Journal. Hun er medlem av Royal Society of Chemistry (RSC).

Politiker

Petry er tidligere næringsdrivende, og ble i juli 2015 valgt som en av sitt partis to ledere. Hun hadde da siden 2013 vært talsperson for partiet, som hun selv var med på å grunnlegge. Petry ble i 2013 valgt som leder av AfD i Sachsen, og i 2014 medlem av Sachsens parlament. 
Valget av Frauke Petry som leder av AfD, skjedde etter en maktkamp mellom den nasjonalkonservative fløy i partiet som Petry regnes for å tilhøre, og den næringsliberale fløy som blant annet inkluderte Bernd Lucke.
Frauke Petry mottok i 2012 Forbundsrepublikken Tysklands fortjenestemedalje for utvikling av et økologisk kunststoff, basert et patent hennes mor hadde registrert. Hun har også mottatt Sachsens pris for kvinnelige gründere.
NM i bryting 1971

NM i bryting 1971 ble arrangert i Tromsø 20.-21. mars. Arrangør var AK-59. Kongepokalen ble vunnet av Tore Hem.
Unse

Unse (av latin uncia) er en gammel vektenhet som ble brukt i Skandinavia, i Norge fram til det nye målesystemet ble innført her i 1875. En unse utgjorde i Romerriket 1/12 libra (også kalt romerpund) eller en unica (ca. 28,3 gram). I Norge utgjorde en unse 1/16 skålpund, 1/8 mark eller ca. 31 gram. 
Vekten kan imidlertid ha variert noe gjennom tiden, også i Skandinavia. Om vi fortsatt hadde brukt vektenheten i dag ville den ha utgjort 28,349 gram.

Troy ounce

Den internasjonale enheten troy ounce tilsvarer 31,1034768 gram. Den forkortes ofte t oz eller bare oz. Råvarene gull, sølv og andre verdifulle metaller prissettes som oftest i enheten dollar pr ounce, det vil si dollar per 31,1034768 gram av forskjellig renhet av stoffet.

Avoirdupois ounce

Enheten avoirdupois ounce tilsvarer 28,349523125 gram og er i bruk i USA. I Storbritannia opphørte enheten i 2000 på blant annet områdene økonomi, helsevesen og administrasjon, men brukes fortsatt i det daglige, særlig blant den eldre befolkningen.
NM i bryting 1991

NM i bryting 1991 ble arrangert på Kolbotn 16.-17. mars (menn) og Ålesund 6.-7. april (kvinner). 
Kongepokalene ble vunnet av Terje Nord og Gudrun Anette Høie.
Shiobara vannkraftverk

Shiobara  vannkraftverk er et vannkraftverk langt nord i prefekturet Tochigi i det sentrale Japan, nord for Tokyo. Demningene står i elva Sabi, ei bielv til Naka. Anlegget drives som pumpekraftverk for kraftproduksjon fra to reservoarer. Installert effekt er om lag 1 050 MW, og anlegget stod ferdig i 1994.
Øvre demning er en 90,5 meter høy steinfyllingsdam med et reservoar på inntil 11,9 millioner m³ vannmasser. Nedre reservoar reguleres av Sabigawa-demningen som er en 104 meter høy gravitasjonsdam i betong, og demmer opp inntil 10,5 millioner m³ vannvolum.
Oksitania

Oksitania (oksitansk: Occitània) betegner området der det blir snakket oksitansk. Navnet på området og språket er første gang påvist brukt i latinske tekster fra 1290. Etymologisk er navnet avledet fra Lenga d'òc, som i sin italienske form, Lingua d'òc, ble beskrevet av Dante sent på 1200-tallet. Han skilte romanske språk i tre grupper etter måten å uttale ja på: langue d'oïl (fransk), Lenga d'òc (oksitansk) og langue de si (italiensk). Både ”Oksitania” og  ”Lenga d'òc” kommer fra det oksitanske ordet för ”ja”, òc (som i sin tur kommer fra latin hoc 'dette, brukt i sammensetninger som hoc est, 'slik er det').

Språk

Oksitansk er et romansk språk i slekt med blant andre spansk, fransk og italiensk. Det finnes i hovedsak seks dialektvarianter. Standardoksitansk er en syntese av disse seks. Katalansk minner mye om oksitansk. Det finnes sterke historiske og kulturelle bånd mellom disse språkgruppene.

Historie

Oksitania var flere ganger politisk forent i tidlig middelalder under vestgoterne og flere av merovingerne og karolingernes overhøyhet. Delingen av Karl den stores rike, i 805 og senere, ga Oksitania forskjellige grevskap, hertugdømmer, kongeriker og kirkestyrte statsdannelser. Fra 800-tallet til 1200-tallet var det en stadig rivalisering mellom hertugene av Aquitaine, grevene av Foix, grevene av Toulouse og kongene av Aragon om kontrollen over landområdene og de befestede bysamfunnene.
Kulturelt var det likevel et enhetlig område. Skrevne tekster på oksitansk finnes bevart fra så tidlig som 800-tallet, og ble i middelalderen brukt til jus, skjønnlitteratur, vitenskap og religion. Oksitansk litteratur opplevde en blomstringstid og dannet mønster for kunstnerisk utfoldelse ved hoffene over hele Europa. På 1200-tallet vokste det fram en trubadurdiktning i Oksitania. Trubadurene oppfant kurtisen (fin'amor).
Fra 1200-tallet til 1600-tallet erobret de franske kongene gradvis Oksitania, noen ganger ved krig og erobring, andre ganger ved anneksjon og politisk intrige. Fra slutten av 1400-tallet begynte adelen og borgerskapet å lære seg fransk, mens legfolk fortsatt snakket oksitansk. I 1539 beordret Frans I at fransk skulle være eneste adminstrasjonsspråk.
Under den franske revolusjonen i 1789 prøvde noen komitéer å gjeninnføre et regionalt selvstyre i Sør-Frankrike. De brukte oksitansk språk. Forsøkene ble raskt nøytralisert av jakobinerne. Fra 1881 av fikk skolebarna straff for å snakke oksitansk.
Den oksitanske forfatteren Frédéric Mistral mottok Nobelpris i litteratur 1904. I spissen for Félibrige-bevegelsen sto han for en språklig og kulturell renessanse på 1900-tallet.

Den oksitanske identiteten

Det bor mellom 14 og 15 millioner innbyggere i Oksitania. Folketellingen i 1999 viste at 610 000 har oksitansk som førstespråk, og ytterligere noen millioner snakker språket.
Sidan 1900-tallet er det politiske bevegelser som arbeider for et samlet Oksitania, men i valgsammenheng er gruppene forsvinnende liten.
Det oksitanske flagget er hentet fra byen Toulouses byvåpen. Selvstendighetsbevegelsen har satt til en åttetagget stjerne, der taggene angir en inndeling i åtte områder.
Hanaskogelva

Hanaskogelva er ei elv på Spitsbergen på Svalbard. Den renner gjennom Hanaskogdalen i Nordenskiöld Land, rundt 7 kilometer nord for Longyearbyen. Elva er rundt 11 kilometer lang. Den starter ved brefronten på Knorringbreen og renner mot vest ned Hanaskogdalen. Elva munner ut på østsida av Adventfjorden like sør for Revneset.
Elva har navn etter Hanaskog, et gods i Skåne, eid av den svenske politikeren og statsministeren Gerard Louis De Geer, som var bror til professor Gerard Jacob De Geer.
Tingsryd

Tingsryd er et tettsted i Kronobergs län i Småland i Sverige. Det er Tingsryd kommunes administrasjonssenter. I 2010 hadde tettstedet 3 037 innbyggere.
Living Next Door to Alice

Smokies versjon

I 1976 ga den engelske rockegruppen Smokie sin versjon av «Living Next Door to Alice», også på RAK Records. Smokie fikk en superhit med sangen, som toppet singellistene i flere europeiske land: Norge, Tyskland, Nederland, Sveits og Østerrike, og også i Australia. Hjemme i Storbritannia kom sangen på 5.-plass. I USA kom sangen på 26.-plass på Billboard Hot 100. Smokie hadde gjennom to år hatt suksess med sanger som «If You Think You Know How to Love Me», «Don't Play Your Rock 'n' Roll to Me», «Wild Wild Angels» og «I'll Meet You At Midnight», men ingen av disse var i nærheten av «Living Next Door to Alice». «Living Next Door to Alice» ble Smokies desidert største hit. Låtskriverne Chinn og Chapman produserte også Smokies versjon.
I 1995 ble sangen innspilt og utgitt på nytt på albumet Celebration. Denne versjonen hadde en annen besetning med Alan Barton som hovedvokalist.

Smokie og  Roy Chubby Brown

Som reaksjon på Gompies parodi, spilte Smokie selv inn «Alice, Who the X is Alice»-versjonen, sammen med komikeren Roy Chubby Brown. 
Smokies versjon av «Alice, Who the X is Alice» kom på 3.-plass på den britiske hitlisten, og fikk én fremføring på TV-programmet Top of the Pops.
Hot Neptun

Hot Neptun er en klasse av eksoplaneter som roterer svært nær en stjerne (vanligvis mindre enn en astronomisk enhet),  og som har en masse som tilsvarer den til Uranus eller Neptun. Observasjoner fra 2008 har vist at den potensielle populasjonen av slike stjerner er større enn tidligere antatt. Den første oppdagede hot Neptun var My Arae c den 25. august 2004.
Disse planetene har større sannsynlighet for astronomiske passasjer enn fjernere planeter med samme masse i en lengre bane. Gliese 436 b var den første som ble oppdaget under en astronomisk passasje. HAT-P-11b ble oppdaget av Kepler-teleskopet.
Friidrett under Sentralamerikanske og karibiske leker 1926

Friidrett under Sentralamerikanske og karibiske leker 1926. Friidrett var en av åtte sporter i de første Sentralamerikanske og karibiske leker som ble arrangert i Mexico by i Mexico i perioden 30. oktober til 2. november 1926. Det var tjue øvelser, kun for menn. Mexico ble beste nasjon med femten gullmedaljer foran Cuba med fem.
Matsuura kraftverk

Maizuru kraftverk er et varmekraftverk i Japan, og ligger i Saga-distriktet. Installert produksjonseffekt er 900 MW, fordelt på 1 blokk. Operatør er Kyushu Electric Power Co Ltd.
Anlegget ble utbygd omkring årene 1985–1989. Brenselkilden er kull. Teknologien er levert av Hitachi.
Slaget ved Hova

Bakgrunn

Sommeren 1275 hadde en liten, men slagkraftig, hær gått inn i Västergötland. Svenske opprørere anført av hertug Magnus Birgersson og hans yngre bror Erik Birgersson hadde sluttet seg til den danske hæren som bestod av hundre pansrede ryttere og 700 dansk-tyske soldater som var delt i avdelinger av rytterfolk og fotfolk. Med til sammen åtte hundre profesjonelle soldater, et befal med krigsvante og erfarne feltherrer som marsk Stig Andersson Hvide og grev Jakob av Halland hadde hertugen startet et opprør mot den sittende kongen av Sverige, Valdemar Birgersson.
Kong Valdemar Birgersson mobiliserte et oppbud av væpnede bønder som var langtfra maktesløse overfor en så formidabel styrke som den dansk-tyske hæren. Taktikk og våpen for et bondeoppbud var bedre i Norden enn i resten av Europa. Kongen rykket ned til Tiveden, en nær ugjennomtrengelig skog som skiller Västergötland og Närke fra hverandre. Valdemar skulle vise seg å være en dårlig kommandant som ikke forstod viktigheten av godt lederskap eller at de beste styrkene hans skulle samarbeide med bondeoppbudet.

Slaget

Valdemar skilte bondeoppbudet fra sine beste styrker som ble sendt til et kloster i Ramundeboda. Kongen tok inn i klosteret 14. juni, bevoktet av kongelige styrker som slo leir i nærheten. Bondeoppbudet ble forlagt i Hova der de etablerte en leir uten noen samlet ledelse. Hvor mange som var i bondeoppbudet er ikke kjent, men kan ha vært et par tusen mann eller mer. De ble etterlatt til seg selv midt i veien for hertugens fremrykning fra sør.
Hertugen og marsk Stig oppdaget leiren mellom sjøene Undern og Skagern. De kongelige styrkene var for langt vekk til å gripe inn, og Magnus benyttet anledningen til et overraskende angrep på bondeoppbudet. Til å begynne med holdt disse stand, men uten ledelse og siden de kongelige styrkene var for langt vekk, begynte bøndene å vike. Etter harde kamper var bondeoppbudet slått på flukt inn i Tiveden der de fant beskyttelse i ly av terrenget.
Etter slaget måtte Valdemar Birgersson flykte. Han hadde ikke annet valg enn å dra med de kongelige styrkene til Närke.
De kongelige styrkene sluttet seg til hertug Magnus som senere arresterte Valdemar i Värmland. Etter at Valdemar Birgersson hadde avsverget seg kongeverdigheten, lot hertugen seg velges som konge utenfor Uppsala sommeren 1275.